Almuevennen, 1844-11-27
Onsdagen d. 27. November 1844. Stænderne i Roeskilde. 4. Landbosagen. Dagsordenen førte den 31te October til den indledende Behandling af Capitain Buchwalds indleverede 2 Andragender fra 1930 Jndvaanere i Holbeks Amt om Foranstaltninger sigtende til Selveiendoms eller Arvefæstes større Udbredelse og fra 1430 Jndvanere i Holbeks Amt om lige Beskatning af det privilegerede og uprivilegerede Hartkorn. J denne Anledning bemærkede Præsidenten: Efterat Opslaget paa Tavlen over Dagsordenen var skeet, har jeg modtaget det af mig idag anmeldte Andragende fra Kammerraad Drewsen og Procurator Christensen og Nedsættelse af en Commission til at undersøge og gjøre Forslag om de Forhold og Vilkaar, under hvilke den danske Bondestand befinder sig. Det forekommer mig naturligt, saafremt Forsamlingen beslutter i Anledning af sidstnævnte Andragende at nedsætte en Comitee, at de tvende Andragender, som nu staae til Forhandling, ville af Producenten ønskes afleverede til Comiteen i Anledning af hint Andragende, og at ogsaa Forsamlingen dertil vil give sit Samtykke. Jeg skulde derfor henstille, navnlig til den ærede Producent, om ikke de af ham indleverede tvende Andragenders Behandling rettest udsættes, indtil det af de nævnte tvende Deputerede indgivne Andragende kan komme for, hvilket, forsaavidt en Beregning derom lader sig gjøre, kan ventes at ville skee endnu i denne Uge, nemlig paa Løverdag. Capitain Buchwald: Forsaavidt ingen Forhaling derved skeer, og dette kan en Udsættelse af 2 Dage ikke kaldes, kan jeg aldeles Jntet have imod, at der forholdes paa den af Præsidenten foreslaaede Maade, idet jeg haaber, at det nu indkomne Andragende er lidt bedre conciperet, end de tvende af mig indleverede. Naar jeg desuagtet har gjort disse til mine, er det fordi der ingen bedre var, og fordi det, som vistnok er Forsamlingen bekjendt, har opvakt almindelig Misnøie i Bondestanden, at lignende Andragender bleve fremlagte i den sidste jydske Forsamling, men ikke der kom til Comitee-Behandling, idet Bondestanden troer, at de ere blevne tilsidesatte og trængte tilbage af det saakaldte aristokratiske Element. Hvis det samme skulde blive Tilfældet her i Forsamlingen, uagtet de mangfoldige Andragender, der blive indgivne fra Bondestanden, vilde dette endmere opvække almindelig Utilfredshed og Misnøie og forøge den Spænding, som allerede paa mange Steder er opstaaet mellem Godseier, Bonde og Huusmand. Naar jeg derfor, uagtet jeg tilfulde erkjender de af mig producerede Andragenders Ufuldkommenhed, har gjort dem til mine, har dette været i den Tanke, at de kunde fremkalde en Discussion, hvoraf noget godt kunde fremgaae for Bondestanden. Jeg har saaledes intet imod, at de afleveres til den Comitee, der maatte blive nedsat i Anledning af Kammeraad Drewsens og Prokurator Christensens Andragende, saafremt det ikke vil føre til en Forhaling af meer end 2 til 3 Dage. Den kgl. Commissarius. Jeg maa dog, med Hensyn til, hvad den ærede Deputerede har anfør om den viborgske Forsamling, bemærke, at det er mig ubegribeligt, hvorledes Nogen kan troe, at det var en aristoratisk Overvægt, der gjorde, at det omhandlede Andragende i den viborgske Forsamling ikke kom i Betragtning. En saadan Overvægt har aldeles ikke viist sig, og det var næsten med Eenstemmighed, at Andragender, som vare beslægtede med dem, der her synes at ville komme frem, bleve tilbageviste.